Moldaviya prezidenti Igor Dodon avariyaga uchradi. Bu haqda Moldaviya politsiyasi bosh inspektoratiga asoslangan holda «Interfaks» agentligi xabar qilmoqda. Ma’lumotlarga ko‘ra, yo‘l-transport hodisasi yakshanba kuni tongida Xinchesht tumani hududida, Strasheny — Kalarash trassasida ro‘y bergan. Ichida davlat rahbari bo‘lgan Mersedes-S avtomobili ag‘darilib ketgan. Politsiya ma’lumotiga ko‘ra, Dodon shifoxonaga yotqizilgan, uning holati haqida aniq ma’lumotlar yo‘q. Avariya oqibatida prezident kortejida bo‘lgan boshqa avtomobil ham jabrlangan.